paragraph_text: Fanzin (engl. fanzine, hrv. "glasilo fanova", spoj riječi obožavatelj i časopis ili -zine) neprofesionalna je i neslužbena publikacija koju izrađuju obožavatelji tj. novinari-amateri određenog kulturnog fenomena (kao što je književni ili glazbeni žanr) za druge obožavatelje. Pojam je skovao Russ Chauvenet u znanstvenofantastičnom fanzinu Detours iz listopada 1940. godine te je prvi put populariziran u fandomu znanstvene fantastike, a zatim su ga prihvatile i druge zajednice. Prije toga, na engleskom jeziku fanzini su bili bili poznati kao fanmags ili letterzines.